b'\n_START_ARTICLE_\nBoulogne-Billancourt\n_START_SECTION_\nZgodovina\n_START_PARAGRAPH_\nPred 14. stoletjem je bila Boulogne majhna vas, imenovana Menuls-l\xc3\xa8s-Saint-Cloud. V za\xc4\x8detku 14. stoletja je francoski kralj Filip IV. naro\xc4\x8dil zgraditi cerkev posve\xc4\x8deno devici Mariji, zavetnici mesta Boulogne-sur-Mer, takrat znamenitega romarskega sredi\xc5\xa1\xc4\x8da. Cerkev naj bi postala novo romarsko sredi\xc5\xa1\xc4\x8de, bli\xc5\xbeje Parizu, imenovana Notre-Dame de Boulogne la Petite. Postopno je sam kraj prevzel ime Boulogne-la-Petite, kasnej\xc5\xa1i Boulogne-sur-Seine. Leta 1860 se je kraj zdru\xc5\xbeil s sosednjim industrijsko razvitim Billancourtom, v letu 1924 pa se je tudi uradno preimenoval v sedanji Boulogne-Billancourt._NEWLINE_Billancourt je bil prvikrat zapisan v letu 1150 kot Bullencort, tudi Bollencort.'